APSTIPRINĀTS

ar labklājības ministra

2014.gada\_\_\_jūnija rīkojumu Nr.\_\_

(5.pielikums)

**Profesionālās kvalifikācijas pilnveides izglītības programmas speciālo zināšanu bērnu tiesību aizsardzības jomā apguvei**

**40 akadēmisko stundu apmērā paraugs (psihologiem)**

**Programmas mērķis:**

Apmācības procesā sniegt zināšanas un attīstīt prasmes, kas nepieciešamas, lai nodrošinātu bērnu tiesību aizsardzību darbā ar bērniem.

**Apmācību ilgums:**

Kopējais apmācību ilgums ir 40 akadēmiskās stundas. Stundu skaits katrai no tēmām ir indikatīvs, un programmas autors to var mainīt, iepriekš saskaņojot to ar Valsts bērnu tiesību aizsardzības inspekciju. Katrā no tēmām apskata arī saistītu tiesisko regulējumu. Apmācībās integrē tēmu par saskarsmes ar bērnu veidošanas principiem.

**Kursa materiāli:**

Lektoru kursa materiālu apkopojums.

**Klausītāju grupas lielums:**

Optimālais kursa dalībnieku skaits grupā ir līdz 25 cilvēkiem.

**Ieteicamās metodes:**

Ņemot vērā, ka psihologiem ir zināšanas un prasmes darbā ar bērniem, kā arī zināšanas un prasmes veikt psiholoģisko izpēti, tad apmācības programmas laikā ieteicams izmantot tādas metodes, kuras ļauj psihologiem pielietot jau esošas zināšanas un prasmes un mācīties tās integrēt jomā, kas saistīta ar bērnu tiesību aizsardzību. Ieteicams izmantot sekojošas metodes: lekcija, darbs grupās, prāta vētra, situācijas izspēle un analīze, individuālais darbs – psiholoģiskās izpētes atzinumu novērtēšana.

**Programmā iekļauto tēmu izklāsts:**

|  |  |  |  |  |
| --- | --- | --- | --- | --- |
|  | **Tēma** | **Vadlīnijas apmācības programmas realizēšanai** | **Metodes** | **Akadēmisko klātienes stundu skaits** |
| **1.** | **Bērnu tiesību aizsardzības sistēmas pamatprincipi atbilstoši starptautiskajām normām un nacionālajiem tiesību aktiem** | | | **2 stundas** |
| 1.1. | ANO Konvencija par bērna tiesībām | * ANO Konvencijas par bērnu tiesībām vispārējie principi * Bērnu tiesības: * Bērna vislabākās intereses; * Bērna tiesību prioritāte tiesiskajās attiecībās * Bērna tiesības brīvi paust savus uzskatus * Bērnu tiesības uz aizsardzību pret visām vardarbības formām * Bērna - invalīda tiesības * Bērnu tiesības uz aizsardzību pret bērna seksuālo izmantošanu, nolaupīšanu, tirdzniecību un pārdošanu * Bērnu tiesības uz aizsardzību no citām ekspluatācijas formām * Bērnu, pret kuriem uzsākts kriminālprocess, kuri tiek turēti aizdomās, apsūdzēti vai atzīti par vainīgiem noziedzīgā nodarījumā, tiesības | * Lekcija |
| **2.** | **Vecāku un bērnu tiesības un pienākumi** | | | **2 stundas** |
| 2.1. | Latvijas normatīvajos aktos ietvertie pamatprincipi par vecāka un bērna personiskajām attiecībām | * Vecāka un bērna personiskās attiecības: * Vecāku aizgādības tiesības, bērna aprūpe, uzraudzība, tiesības noteikt bērna dzīvesvietu; * bērna šķiršana no ģimenes; * aizgādības tiesību pārtraukšana, atņemšana un atjaunošana; * audžuģimenes un aizbildņa tiesības un pienākumi; * saskarsmes tiesība; * atsevišķa aizgādība; * pārrobežu vecāku aizgādība, saskarsme. | * Lekcija |
| **3.** | **Bērnu tiesību aizsardzības sistēma Latvijā. Starpinstitucionālā sadarbība bērnu tiesību aizsardzības nodrošināšanā** | | | **6 stundas** |
| 3.1. | Bērnu tiesību aizsardzības subjekti | * Bērnu tiesību aizsardzības subjekti: * bērna vecāki (adoptētāji), audžuģimene un aizbildņi; * izglītības, kultūras, veselības aprūpes un bērnu aprūpes iestādes; * valsts un pašvaldību institūcijas; * sabiedriskās organizācijas un citas fiziskās vai juridiskās personas, kuru darbība saistīta ar atbalsta un palīdzības sniegšanu bērniem; * darba devēji; * subjekti, kuriem nepieciešamas speciālās zināšanas bērnu tiesību aizsardzības jomā. * Normatīvajos aktos paredzētā juridiskā atbildība par bērnu tiesību pārkāpumiem | * Lekcija |
| 3.2. | Starpinstitūciju sadarbība un pamatprincipi, strādājot ar bērniem | * Starpinstitūciju sadarbība un pamatprincipi: * strādājot ar bērnu, kurš cietis no prettiesiskām darbībām * strādājot ar bērnu, kurš ir vardarbības ģimenē liecinieks; * strādājot ar nepilngadīgo likumpārkāpēju | * Labās prakses piemēri |
| 3.3. | Institūcijas, kuras ir iesaistītas vardarbības pret bērnu risināšanas gadījumos.  Speciālisti, kuri strādā ar vardarbībā cietušo bērnu.  Ziņošana par vardarbības gadījumiem. | * Institūcijas, kuras ir iesaistītas vardarbības pret bērnu risināšanas gadījumos, to loma, tiesības, pienākumi un funkcijas: * Bāriņtiesa; * Valsts policija; * Pašvaldības policija; * Pašvaldības sociālais dienests; * Sociālās rehabilitācijas institūcija; * Valsts bērnu tiesību aizsardzības inspekcija; * Izglītības iestādes; * Ārstniecības iestādes u.c. institūcijas. * Speciālistu pienākumi, tiesības, kompetences robežas, strādājot ar vardarbībā cietušo bērnu: * Sociālais darbinieks (pašvaldībās un sociālās rehabilitācijas institūcijā); * Psihologs; * Medicīnas darbinieks, u.c. speciālisti. * Ziņošana par vardarbības gadījumiem: ziņošanas pienākums, institūciju savstarpējā apmainīšanās ar informāciju. | * Lekcija * Gadījumu analīze |
| 3.4. | Vardarbības radīto seku mazināšana. Pakalpojumi no prettiesiskām darbībām cietušajiem bērniem un ģimenes locekļiem. | Pakalpojumu veidi no prettiesiskām darbībām cietušajiem bērniem un ģimenes locekļiem, un to saņemšanas kārtība:   * Valsts apmaksātie pakalpojumi. * Citi pieejamie pakalpojumi vardarbībā cietušajiem bērniem un viņu ģimenes locekļiem. | * Lekcija * Diskusija |
| **4.** | **Vardarbība pret bērnu** | | | **8 stundas** |
| 4.1. | Vardarbība pret bērnu, tās definējums un sekas dažādos normatīvajos aktos | Vardarbības pret bērnu veidi:   * Vecāku nolaidība: * vecāku nolaidības raksturojums dažādos normatīvajos aktos; * vecāku nolaidības juridiskas sekas. * Emocionāla vardarbība pret bērnu: * emocionālas vardarbības definējums dažādos normatīvajos aktos; * emocionālās vardarbības juridiskas sekas. * Fiziska vardarbība pret bērnu: * fiziskās vardarbības definējums dažādos normatīvajos aktos; * fiziskās vardarbības juridiskas sekas. * Seksuāla vardarbība pret bērnu: * seksuālās vardarbības definējums dažādos normatīvajos aktos; * seksuālās vardarbības juridiskas sekas. | * Lekcija * Darbs grupās * Labās prakses piemēri |
| 4.2. | Vardarbība bērna ģimenē (vardarbība vecāku starpā, pret partneri), tās definējums un sekas dažādos normatīvajos aktos | Vardarbība bērna ģimenē:   * Vardarbības vecāku starpā/ pret partneri veidi (fiziska, emocionāla, seksuāla, ekonomiska, vardarbīga kontrole) * Vardarbības vecāku starpā/ pret partneri pazīmes, vardarbībā iesaistīto personu raksturojums, vardarbības cikls, varas un kontroles attiecības * Cietušā pieaugušā rīcība vardarbības situācijās: samierināšanās ar vardarbību, pretošanās vardarbībai, aiziešana no vardarbības veicēja. Cietušā pieaugušā (ne)spēja aizsargāt bērnus no vardarbības * Vardarbības radītās sekas cietušajam pieaugušajam un bērnam/-iem. * Vardarbīga vecāka saskarsmes tiesības ar bērnu, to ierobežojumi. * No vardarbības ģimenē cietušo civiltiesiska aizsardzība. | * Lekcija * Darbs grupās * Labās prakses piemēri |
| **5.** | **Nepilngadīgais civilprocesā un kriminālprocesā** | | | **22 stundas** |
| 5.1. | Bērns, kas iesaistīts kriminālprocesā kā cietušais, liecinieks vai apsūdzētais | * Nepilngadīgā raksturojums, kas iesaistīts kriminālprocesā kā cietušais un liecinieks: * Bērna kā cietušā un liecinieka no dažādiem noziedzīgiem nodarījumiem (piemēram: vardarbības, laupīšanas, ceļu satiksmes negadījumiem) raksturojums; * Cietušajam un lieciniekam (piemēram: liecinieks vecāka slepkavībai) noziedzīga nodarījuma radītās sekas: īslaicīgas (fiziskajā veselībā, kognitīvajā sfērā, emocionālajā sfērā, uzvedībā) un ilglaicīgas sekas; * Cietušo un liecinieku seku veidošanās ietekmējošie faktori. * Nepilngadīgā raksturojums, kas veicis likumpārkāpumu: * Nepilngadīgā, kurš izdarījis dažādus likumpārkāpumus (piemēram: huligānismu, dzimumnoziegumus, miesas bojājumus) raksturojums; * Nepilngadīgo likumpārkāpēju uzvedības cēloņi. | * Lekcija * Darbs grupās * Prāta vētra |
| 5.2. | Bērns un procesuālās darbības: aptauja, pratināšana, liecību pārbaude uz vietas, uzrādīšana atpazīšanai, konfrontēšana | * Bērns un procesuālās darbības: * Liecību pārbaudes uz vietas – iespējas un riski; * Uzrādīšana atpazīšanai – iespējas un riski; * Konfrontēšana – iespējas un riski; * Pratināšana/aptauja un atkārtota pratināšana/aptauja – iespējas un riski. * Speciālisti, kas iesaistīti procesuālajās darbībās, to loma: * Procesa virzītāja loma un tiesības; * Advokāta loma un tiesības; * Bērna likumiskā pārstāvja loma un tiesības | * Lekcija |
| 5.3. | Psihologa loma nepilngadīgā apsūdzēta, cietušā un liecinieka nopratināšanā | * Psihologa loma nepilngadīgā apsūdzēta, cietušā un liecinieka nopratināšanā: * Psihologa kā speciālista pienākumi un tiesības kriminālprocesā; * Psihologa loma nepilngadīgo nopratināšanā; * Nepilngadīgo pratināšanas īpatnības pirmstiesas izmeklēšanā un tiesā. | * Lekcija * Diskusija |
| 5.4. | Bērna viedokļa noskaidrošana | * Bērna viedokļa noskaidrošana civiltiesiskajos strīdos | * Lekcija |
| 5.5. | Nepilngadīgam draudzīga nopratināšana | * Nepilngadīgiem draudzīgas nopratināšanas vadlīnijas: * Sagatavošanās nopratināšanai; * Ievaddaļa: iepazīšanās; pratināšanas pamatnoteikumu izskaidrošana; pratināšanas juridiskās nozīmes izskaidrošana; * Informācijas iegūšana: brīvais stāstījums; jautājumu veidi un to efektīva pielietošana; * Pratināšanas noslēgums: informācijas apkopošana un fiksēšana; informācijas sniegšana; atvadīšanās. * Starpnieku vai mēdīju (piemēram: anatomiskās lelles) izmantošana pratināšanā – iespējas un ierobežojumi. | * Lekcija * Prāta vētra * Situācijas izspēle un analīze |
| 5.6. | Psihologa atzinuma par psiholoģiskās izpētes rezultātiem gatavošana lietās, kas saistītas ar bērnu tiesību aizsardzību. | * Prasības psihologam psiholoģiskās izpētes veikšanai un psiholoģisko atzinumu sniegšanai lietās, kas saistītas ar bērnu tiesību aizsardzību. * Psiholoģisko atzinumu veidi, psiholoģisko atzinumu vadlīnijas:   + Atzinuma par psiholoģisko izpēti vadlīnijas;   + Atzinuma par psiholoģisko konsultēšanu vadlīnijas. * Psiholoģiskās izpētes juridiskā nozīme lietās, kas saistītas ar bērnu tiesību aizsardzību. * Psiholoģiskās izpētes gaita: * Psiholoģiskās izpētes mērķa noteikšana; * Piemērotu psiholoģisko metožu sagatavošana psiholoģiskais izpētei; * Psiholoģiskā izpēte; * Psiholoģiskās izpētes rezultātu apstrāde, analīze un izpētes ierobežojumi; * Argumentētu secinājumu un ieteikumu izdarīšana. * Atzinuma par psiholoģiskās izpētes rezultātiem tiesai, bāriņtiesai, policijai un prokuratūrai gatavošanas īpatnības. Psihologa viedokļa pamatošana tiesībsargājošo institūciju pārstāvjiem * Tiesu psiholoģijas eksperta loma un kompetences * Psiholoģiskās izpētes un tiesu psiholoģiskās ekspertīzes kopīgais un atšķirīgais. | * Lekcija * Prāta vētra * Individuālais darbs – psiholoģiskās izpētes atzinumu novērtēšana |
| **Kopā:** | |  |  | **40 stundas** |

Labklājības ministrijas Bērnu un ģimenes politikas departamenta direktore L.Liepiņa